Ανδρέας Ανδρεάδης (πετοσφαιριστής)

Ο Ανδρέας Ανδρεάδης (14 Ιανουαρίου 1982, Προβατώνας Έβρου) είναι Έλληνας διεθνής πετοσφαιριστής με ύψος 2.05 μ. που την περίοδο 2023-24 αγωνίζεται στην με τη φανέλα του Φλοίσβου Παλαιού Φαλήρου στην Πρε-Λιγκ Ελλάδας στη θέση του κεντρικού.

Καριέρα 
Ξεκίνησε το 1995 από τον θρακιώτικο σύλλογο Α.Ο.Τυχερού και από το 1997 μέχρι το 2004 συνέχισε στον Εθνικό Αλεξανδρούπολης, την ομάδα στην οποία ανδρώθηκε.

Την περίοδο 2004-2005 παίρνει μεταγραφή στον Παναθηναϊκό όπου θα αγωνιστεί για πέντε χρόνια και θα καταφέρει να κατακτήσει 1 Πρωτάθλημα, 2 Κύπελλα και 1 Σούπερ Καπ.

Την περίοδο 2009-2010 αλλάζει στρατόπεδο και μετακινείται στον Ολυμπιακό Πειραιώς. Στην πρώτη του κιόλας χρονιά στέφεται Πρωταθλητής Ελλάδος για δεύτερη φορά στην καριέρα του. Με τον Ολυμπιακό θα κατακτήσει στη συνολική παρουσία του στους ερυθρόλευκους 5 Πρωταθλήματα, 1 Κύπελλο, 2 Λιγκ Καπ και 1 Σούπερ Καπ.

Ακολούθησαν οι μεταγραφές του στον Ηρακλή, τον Εθνικό Αλεξανδρούπολης και την ΑΕΚ, πριν μεταγραφεί το καλοκαίρι του 2015 στον Άρη. Τον Ιανουάριο του 2016 μεταπήδησε στον Φοίνικα Σύρου, με τον οποίο έφτασε μέχρι τους τελικούς του πρωταθλήματος. Τον Ιούλιο του 2016 μεταγράφηκε στον Π.Α.Ο.Κ., κατακτώντας το πρωτάθλημα.

Το καλοκαίρι του 2017 επέστρεψε στον Ολυμπιακό, με τον οποίο κατέκτησε δύο Πρωταθλήματα Ελλάδας (2017-18, 2018-19) και δύο Λιγκ Καπ (2018, 2019).
Τον Ιούλιο του 2020 παίρνει μεταγραφή για τον Μίλωνα Νέας Σμύρνης, αλλά επανέρχεται στον Ολυμπιακό τον Φεβρουάριο του 2021 για να καλύψει τη θέση του κεντρικού μπλοκέρ στους Πειραιώτες, και κατακτά το 7ο και τελευταίο Πρωτάθλημα της καριέρας του.
Την περίοδο 2022-23 ενισχύει και πάλι τον Μίλωνα στο Πρωτάθλημα Ελλάδας, στο τέλος της οποίας αποφασίζει στα 41 του χρόνια να αγωνιστεί για μια τελευταία περίοδο στον Φλοίσβο Παλαιού Φαλήρου, που συμμετέχει στο πρωτάθλημα της Πρε Λιγκ.

Διεθνής καριέρα 
Ο Ανδρεάδης υπήρξε επί χρόνια αναπόσπαστο μέλος της Εθνικής Ελλάδος. Από το 1999 μέχρι το 2017 συμπλήρωσε 141 συμμετοχές με το εθνικό αντιπροσωπευτικό συγκρότημα. Η πρώτη του παρουσία σε επίσημη διοργάνωση έγινε στο Ευρωπαϊκό Πρωτάθλημα 2003, και ακολούθησαν συμμετοχές στα επόμενα Ευρωπαϊκά αλλά και στην Ευρωπαϊκή και Παγκόσμια Λίγκα. Το 2012 συμμετείχε στα προκριματικά των Ολυμπιακών Αγώνων και το 2013 στα προκριματικά του Παγκοσμίου Πρωταθλήματος 2014.
Οι τελευταίες συμμετοχές του Ανδρέα Ανδρεάδη με το εθνικό συγκρότημα πραγματοποιήθηκαν το 2017, στα προκριματικά του Παγκοσμίου Πρωταθλήματος 2018 και στους αγώνες της Παγκόσμιας Λίγκας 2017.

Συλλογικοί Τίτλοι - Διακρίσεις

Διεθνείς διοργανώσεις 
Κύπελλο CEV
 2η θέση: 2009 (Παναθηναϊκός Α.Ο.)CEV Τσάλεντζ Καπ
  2η θεση: 2018 (Ολυμπιακός Πειραιώς)

Κύπελλο Κορυφαίων Ομάδων (Top Teams Cup)
 3η θέση: 2006 (Παναθηναϊκός Α.Ο.)

 Εθνικά Πρωταθλήματα 7 Πρωταθλήματα Ελλάδας:2005-06 (Παναθηναϊκός Α.Ο.)
2009-10, 2010-11, 2017-18, 2018-19, 2020-21 (Ολυμπιακός Πειραιώς), 
2016-17 (Π.Α.Ο.Κ. Θεσσαλονίκης)
 2η Θέση2006-07, 2007-08, 2008-09 (Παναθηναϊκός Α.Ο.), 2013-14 (Εθνικός Αλεξανδρούπολης), 2016-16 (Φοίνικας Σύρου), 2019-20, 2021-22 (Ολυμπιακός Πειραιώς)3η Θέση2004-05 (Παναθηναϊκός Α.Ο.)

 Εθνικά Κύπελλα 3 Κύπελλα Ελλάδας
2007, 2008 (Παναθηναϊκός Α.Ο.)
2011 (Ολυμπιακός Πειραιώς)
 2η Θέση
2006, 2009 (Παναθηναϊκός Α.Ο.), 2010 (Ολυμπιακός Πειραιώς)

2 Λιγκ Καπ Ελλάδας
2018, 2019 (Ολυμπιακός Πειραιώς)
 2η Θέση2017 (Π.Α.Ο.Κ.), 2020 (Ολυμπιακός Πειραιώς)2 Σούπερ Κάπ
2006 (Παναθηναϊκός Α.Ο.)
2010 (Ολυμπιακός Πειραιώς)

Ατομικές διακρίασεις 
 Πρωτάθλημα Ελλάδας 2010-11: Καλύτερος κεντρικός μπλοκέρ
 Πρωτάθλημα Ελλάδας 2020-21: Πολυτιμότερος Παίκτης (MVP) 13ης αγωνιστικής

Παραπομπές

Πηγές 
 Ανδρέας Ανδρεάδης: Ατομικά στοιχεία - Διακρίσεις - Ομάδες καριέρας volleybox.net
 Ανδρέας Ανδρεάδης: Ατομικά στοιχεια - Ομάδες καριέρας greekvolley.eu
 Η μοναδικότητα του Ανδρεάδη! (Όλη η σταδιοδρομία του Ανδρέα Ανδρεάδη) www.sdna.gr 
 Ο Ανδρεάδης επιστρέφει στον Ολυμπιακό (Πληροφορίες για τον Ανδρεάδη) www.inevros.gr 
 Ανδρέας Ανδρεάδης: Ευρωπαϊκή παρουσία www-old.cev.eu
 Ανδρέας Ανδρεάδης: Παρουσίαση - Βιογραφικό (2017) worldleague.2017.fivb.com 

Έλληνες αθλητές της πετοσφαίρισης
Πετοσφαιριστές της εθνικής Ελλάδος
Πετοσφαιριστές Εθνικού Αλεξανδρούπολης
Πετοσφαιριστές ΠΑΟ
Πετοσφαιριστές ΟΣΦΠ
Πετοσφαιριστές Ηρακλή
Πετοσφαιριστές ΑΕΚ
Πετοσφαιριστές Άρη
Πετοσφαιριστές Φοίνικα Σύρου
Πετοσφαιριστές ΠΑΟΚ
Πετοσφαιριστές Μίλωνα